Eid
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

5855 223/222BC Elephantine

ἔτους κε Μεσορὴ ὅρκος [...][^a1] ἐν Πεκτλαρης ἐν Τσενενη Μείλωνι τῶι παρʼ εὐφρονίου πράκτορι ἱερῶν παρὰ Πανίσκου τοῦ Ποτάμωνος Πέρσου τῆς ἐπιγονῆς. βασιλεύοντος Πτολεμαίου τοῦ Πτολεμαίου καὶ Ἁρσινόης θεῶν Ἀδελφῶν ἔτους κε Μεσορὴ ιζ ἐν Ἀπόλλωνος πόλει τῆι μεγάληι Μείλωνι τῶι παρʼ εὐφρονίου πράκτορι ἱερῶν παρὰ Πανίσκου τοῦ Ποτάμωνος Πέρσου τῆς ἐπιγονῆς. ὀμνύω βασιλέα Πτολεμαῖον τὸν ἐκ βασιλέως Πτολεμαίου καὶ Ἀρσινόης θεῶν Ἀδελφῶν καὶ βασίλισσαν Βερενίκην τὴν τοῦ βασιλέως ἀδελφὴν καὶ γυναῖκα καὶ θεοὺς Ἀδελφοὺς καὶ θεοὺς Σωτῆρας τοὺς τούτων γονεῖς καὶ τὴν Ἶσιν καὶ τὸν Σαρᾶπιν καὶ τοὺς ἄλλους θεοὺς πάντας καὶ πάσας· ἦ μὴν τὴν γῆν τῆν ἐν Τμουνετὸλ[^a2] ἀρούρας β ἐν Πετλαρης ἐν Τσενενη τοῦ Ἀπολλωνοπολίτου, ἣν προκηρύσσεις ὡς οὖσαν Ψεντεῆτος τοῦ Ἐσθφήνιος, μὴ εἶναι αὐτοῦ ἀλλʼ ἡμετέραν καὶ ἔχειν με ταύτης προσβολὴν καὶ καταβολήν, ἃ καὶ ἐπιδέδειχά σοι. εὐορκοῦντι μέν μοι εὖ εἴη, ἐφιορκοῦντι δὲ ἔνοχον εἶναι τῆι ἀσεβείαι τοῦ ὅρκου. [seal]

[^a1: ὅρκος [...] | ιζ [...]]

[^a2: Τμουνετὸλ | Τμουν[...]τολ]